Smt.Sitharaman said Hon’ble Prime Minister of India, Shri Narendra Modi visited Japan in 2014 and it was occasioned by the elevation of our bilateral partnership to the status of special strategic and global partnership.She said India - Japan partnership has expanded over the past few years and now the identified complementarities are being harnessed through trade and investments to our mutual advantage.
نئی دہلی 6 اکتوبر ، تجارت اور صنعت کی وزیر محترمہ نرملا سیتا رمن نے کہا ہے کہ جامع اقتصادی شراکت داری معاہدہ( سی ای پی اے )کے نفاذ سے متعلق مسائل کو حل کرنے اور جاپان کے ساتھ دوطرفہ تجارت اور تجارتی توازن کو بہتر بنانے کے لئے متعدد اقدامات کئے جارہے ہیں۔ آج نئی دہلی میں ہند۔ جاپان جامع اقتصادی شراکت داری معاہدہ کے تحت جاپان میں ہندوستانی برآمدات کو فروغ دینے پر منعقدہ سمینار میں اور ہند۔ جاپان جامع اقتصادی شراکت داری معاہدہ سے متعلق آر آئی ایس رپورٹ کو جاری کرتے ہوئے محترمہ نرملا سیتا رمن نے کہا کہ جاپان ہندوستان کا سب سے زیادہ قریبی اور بھروسے مند تجارتی شراکت دار ملکوں میں سے ایک ہے اور ہم اس بات کو تسلیم کرتے ہیں کہ جاپان ہندوستان کی اقتصادی ترقی میں بڑھ چڑھ کر حصہ لیکر نہایت اہم کردار ادا کرے گا۔ محترمہ نرملا سیتا رمن نے مزید کہا کہ عالی جناب وزیراعظم نریندر مودی نے 2014 میں جاپان کا دورہ کیا اور اسی موقع پر دونوں ملکوں کی دوطرفہ شراکت داری خصوصی اسٹریٹجک اور عالمی شراکت داری کے درجہ تک جاپہنچی ۔ انہوں نے مزید کہا کہ ہندوستان اور جاپان کے درمیان پارٹنرشپ میں پچھلے چند برسوں کے دوران کافی اضافہ ہوا ہے اور اب دونوں ملکوں کے آپسی مفادات کے لئے تجارت اور سرمایہ کاری کے ذریعہ بقیہ کاموں کو انجام دیا جارہا ہے۔ محترمہ نرملا سیتا رمن نے کہا کہ ہندوستان اور جاپان کے درمیان جامع اقتصادی شراکت داری معاہدہ (سی ای پی اے) یکم اگست 2011 سے نافذ العمل ہوا اور یہ معاہدہ ہندوستان کے ذریعہ کئے گئے سب سے زیادہ جامع معاہدوں میں سے ایک ہے۔ ہندوستان اور جاپان کے درمیان دوطرفہ تجارت جامع اقتصادی شراکت داری معاہدہ (سی ای پی اے) سے قبل 2010 میں 10.4 بلین امریکی ڈالر مالیت کی تھی جو اب موجودہ سال 2016 میں بڑھ کر 14.5 بلین امریکی ڈالر مالیت کی ہوگئی ہے۔ تاہم اس دوران ہندوستان کے تجارتی خسارے میں اضافہ ہوا ہے۔ جامع اقتصادی شراکت داری معاہدہ سے قبل یہ خسارہ 3.1 بلین امریکی ڈالر کا تھا جو اب بڑھ کر 5.2 بلین امریکی ڈالر کو جاپہنچا ہے۔ محترمہ نرملا سیتا رمن نے کہا کہ ہمارے لئے تشویش کی بات دونوں ملکوں کے درمیان بڑھتا ہوا یہ تجارتی خسارہ ہے لہذا ہمیں اس تجارتی خسارے کو حل کرنے کے لئے طریقہ کار اور راستے تلاش کرنے چاہئیں۔ ہم محسوس کرتے ہںن کہ اس مسئلے کو حل کرنے کا بہترین راستہ جاپان کو ہونے والی ہندوستانی برآمدات میں اضافہ کرنا ہے۔ محترمہ نرملا سیتا رمن نے کہا کہ جاپانی ادویاتی بازار ہندوستانی دواسازی صنعت کےلئے بہترین مواقع فراہم کرتا ہے۔ دوا سازی کے شعبے میں ہندوستان کی صلاحیت اور قوت مسلم ہے۔ انہوں نے مزید کہا کہ جاپانی حکومت کے فیصلے نے مزید موقع عطیا کردیاہے۔ جاپان کی حکومت نے 2018 تک 80 فیصد جنریک میڈیسن استعمال کرنے کا فیصلہ کیا ہے۔ اس فیصلے سے بین الاقوامی سطح پر تسلیم شدہ ہندوستانی جنریک دواؤں کی صنعت کو بہترین موقع فراہم ہوتا ہے۔ جاپان کے دوا بازار میں ہندوستان کا حصہ ابھی بیحد کم ہے۔ انہوں نے مزید کہا کہ جاپانی بازار میں جنریک دواؤں کی مانگ اور اس مانگ کو پورا کرنے کی ہندوستان کی صلاحیت دونوں ملکوں کے لئیے بیحد فائدہ مند ثابت ہوسکتے ہیں۔ انہوں نے مزید کہا کہ دونوں ملکوں کے درمیان تجارتی امکانات جاننے کے لئے ہند۔ جاپان جامع اقتصادی شراکت داری معاہدہ (سی ای پی اے) کے نفاذ سے متعلق تمام مسائل کو حل کرنے کی ضرورت ہے۔ انہوں نے مزید کہا کہ دونوں ملکوں کے درمیان دوطرفہ اشتراک و تعاون اور دوستی کو مزید مستحکم کرنے کے ساتھ ہی دونوں ملکوں کے مابین تجارت اور سرمایہ کاری کے لئے روشن مستقبل ہے۔ م ن۔،م ع ۔ ن ا۔ (06-10-16) U- 6115 (Release ID :151484)